వివ్ స్టీఫెన్స్

వివియన్ షెరిల్ స్టీఫెన్స్ (1953, నవంబరు 8 - 2021, సెప్టెంబరు 5) న్యూజీలాండ్ క్రికెటర్. ప్రధానంగా కుడిచేతి వాటం బ్యాటర్‌గా రాణించింది. 1978 ప్రపంచ కప్‌లో న్యూజీలాండ్ తరపున రెండు వన్డే ఇంటర్నేషనల్స్‌లో ఆడింది. వెల్లింగ్టన్, సెంట్రల్ డిస్ట్రిక్ట్ తరపున దేశీయ క్రికెట్ లో ప్రాతినిధ్యం వహించింది.

 జననం 
వివియన్ షెరిల్ స్టీఫెన్స్ 1953, నవంబరు 8న న్యూజీలాండ్ లోని ఫాక్స్టన్ లో జన్మించింది.Viv Sexton, CricketArchive. Retrieved 1 September 2016.

 క్రికెట్ రంగం 
టీచింగ్ చదువుతున్నప్పుడు, తన ప్రాంతంలో వ్యవస్థీకృత మహిళా క్రికెట్ లేకనోవడంతో పురుషుల జట్టు కోసం క్రికెట్ ఆడింది. తర్వాత వెల్లింగ్టన్‌లో క్లబ్ క్రికెట్ ఆడటం ప్రారంభించింది, చివరికి వెల్లింగ్టన్ ప్రతినిధి జట్టు కోసం ఆడింది."Cricket: Hopes How will play in other formats", Hawke's Bay Today, 2 December 2014. Retrieved 1 September 2016. 1976లో స్టీఫెన్స్ న్యూజీలాండ్‌తో కలిసి భారత్‌లో పర్యటించింది, భారత జాతీయ జట్టుతో రెండు మూడు రోజుల ఫస్ట్-క్లాస్ మ్యాచ్‌లు ఆడింది. మూడు ఇన్నింగ్స్‌లలో 17 పరుగులు చేసింది.Women's two innings matches played by Viv Sexton, CricketArchive. Retrieved 1 September 2016. 1978లో, స్టీఫెన్స్ భారతదేశంలో జరిగే ప్రపంచ కప్ కోసం న్యూజీలాండ్ జట్టులో ఎంపికయింది. టోర్నమెంట్‌లోని మొదటి మ్యాచ్ తో తన వన్డే ఇంటర్నేషనల్ క్రికెట్ లోకి అరంగేట్రం చేసింది. ఆస్ట్రేలియాకు వ్యతిరేకంగా బ్యాటింగ్ ఆర్డర్‌లో ఆరో స్థానంలో వచ్చిన తొమ్మిది పరుగులు చేసింది.Women's World Cup, 1st Match: Australia Women v New Zealand Women at Jamshedpur, Jan 1, 1978, ESPNcricinfo. Retrieved 1 September 2016. టోర్నమెంట్‌లో ఇంగ్లాండ్‌తో ఏకైక మ్యాచ్ ఆడింది. ఇక్కడ కేవలం మూడు పరుగులు చేసి జాక్వెలిన్ కోర్ట్ చేత అవుట్ చేయబడింది.Women's World Cup, 5th Match: England Women v New Zealand Women at Hyderabad (Deccan), Jan 8, 1978, ESPNcricinfo. Retrieved 1 September 2016.

తన భర్త పనిచేసిన నేపియర్‌కు వెళ్ళిన తర్వాత, స్టీఫెన్స్ సెంట్రల్ డిస్ట్రిక్ట్ మహిళా బృందాన్ని స్థాపించడంలో సహాయం చేసింది. ఈ జట్టు 1978-79 సీజన్‌లో ఆడటం ప్రారంభించింది. తరువాతి సీజన్‌లో జాతీయ పోటీలో పాల్గొనేందుకు అనుమతించబడింది.

ఆడ నుండి రిటైర్మెంట్ తరువాత, స్టీఫెన్స్ క్రికెట్‌లో నిర్వాహకుడిగా కొనసాగింది. 2000లో హాక్స్ బే ప్రాంతానికి ప్రాతినిధ్యం వహిస్తూ సెంట్రల్ డిస్ట్రిక్ట్స్ క్రికెట్ అసోసియేషన్ బోర్డు మెంబర్‌గా మారింది. 2014 డిసెంబరు వరకు బోర్డులో కొనసాగింది, అసోసియేషన్ నిర్వహణ కమిటీ సభ్యురాలుగా కూడా పనిచేసింది. న్యూజీలాండ్ ఆతిథ్యమిచ్చిన 2000 మహిళల ప్రపంచ కప్‌లో స్టీఫెన్స్ టోర్నమెంట్ అధికారిగా కూడా పనిచేసింది."Women's World Cup: England victory close to farce", The Telegraph, 7 December 2000. Retrieved 1 September 2016. 2015 నవంబరులో, సిడిసిఏలో జీవితకాల సభ్యురాలిగా ఉంది."Cricket: member for life over the moon", Hawke's Bay Today, 14 November 2015. Retrieved 1 September 2016.

 మరణం 
స్టీఫెన్స్ 2021 సెప్టెంబరు 5న నేపియర్‌లో మరణించింది.

 మూలాలు 

 బాహ్య లింకులు 
 

వర్గం:న్యూజీలాండ్ మహిళా క్రికెట్ క్రీడాకారులు
వర్గం:2021 మరణాలు
వర్గం:1953 జననాలు
వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ వన్డే క్రికెట్ క్రీడాకారులు